സംസ്ഥാനത്ത് നിപ്പ ഭീതിയൊഴിയുന്നു ഏഴ് പരിശോധനഫലം കൂടി നെഗറ്റീവ് കോഴിക്കോട്: നിപ്പ ഭീതിയില് ആശ്വാസം പകര്ന്ന് കൂടുതല് പരിശോധനാഫലങ്ങള് പുറത്ത്. ഇന്ന് ഏഴ് പേരുടെ പരിശോധനാഫലം കൂടി നെഗറ്റീവായതായി ആരോഗ്യവകുപ്പ് അറിയിച്ചു. ഇതോടെ വൈറസ്ബാധയേറ്റ് മരിച്ച 12 കാരനുമായി സമ്ബര്ക്കത്തിലുണ്ടായിരുന്ന 68 പേരും നെഗറ്റീവായതായി ആരോഗ്യമന്ത്രി വീണ ജോര്ജ് പറഞ്ഞു. 274 പേരാണു സന്പര്ക്ക പട്ടികയിലുള്ളത്. ഇതില് ഏഴ് പേര്ക്ക് പനിലക്ഷണങ്ങളുണ്ട്. എന്നാല് മറ്റ് ആരോഗ്യ പ്രശ്നങ്ങളില്ല. ഇവരുടെ സാന്പികള് പരിശോധിക്കും. കേന്ദ്രസംഘം പ്രദേശം സന്ദര്ശിക്കുന്നുണ്ടെന്നും മന്ത്രി കൂട്ടിച്ചേര്ത്തു.അതേസമയം, നിപ്പാ ഭീതി കുറഞ്ഞെങ്കിലും പ്രതിരോധ നടപടികള് തുടര്ന്നും ശക്തിപ്പെടുത്താനാണ് തീരുമാനം. ലോകം മുഴുവന് കോവിഡ് ഭീഷണിയില് കഴിയുന്ന ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ടൈംസ്കേരള അഭ്യര്ത്ഥിക്കുന്നു. ഇതൊരു യുദ്ധമാണെന്നും വിജയം മാത്രമാണ് നമ്മുടെ ലക്ഷ്യമെന്നതും മറക്കാതിരിക്കുക,